Arne Svingen

**Arne Svingen** (født 1967) er en norsk forfatter. Svingen har siden bokdebuten skrevet romaner innenfor flere sjangrer, men er særlig kjent for sine bøker for barn og unge. Han utga sin 100. bok i januar 2020.

## Bakgrunn og virke
Forfatteren Arne Svingen dobbeltdebuterte i 1999 med romanen *Handlingens mann* for voksne lesere og barneboka *Flekken*. Han har skrevet flest barnebøker, som de ni bøkene i serien om antihelten Hubert, grøsserserien *Svingens mørke verden,* humorserien *Svingens gale verden,* spenningsserien *Agent Elvin Griff* og fantasiserien *Bendik og monsteret*. Blant hans mest kjente barneromaner er *Snitch*, *Tause skrik*, *Sangen om en brukket nese, Bror* og to bøker om *Revolvergutten*. 

Sammen med forfatterne Jon Ewo, Ingunn Aamodt og Tom Egeland har han skrevet grøsserserien Marg & Bein. Han har forfattet en rekke ungdomsbøker, deriblant *Midt i svevet*, *Primitive Pungdyr, Alt jeg skylder deg er juling* og *Perfekt ondskap*, og har forfattet to ungdomsromaner sammen med Helene Uri. Han har skrevet flere voksenromaner, som *Pøbelkomiteen* om oppveksten på Grorud og rockeromanen *Mannen som gikk gjennom lydmuren*. Svingen er oversatt til 25 språk, deriblant kinesisk, tysk, fransk, italiensk, spansk, arabisk, koreansk og engelsk. Sommeren 2016 utkom *The Ballad of a Broken Nose* på det amerikanske forlaget Simon & Schuster og mottok Bachelder Honor Book Award.

Svingen har vært nominert til flere norske priser - blant annet tre ganger til Kritikerprisen og Brageprisen, sju ganger til Arks barnebokpris, to ganger til Uprisen og fem ganger til Bokslukerprisen. Sistnevnte mottok han i 2020 for boka *En himmelfull av skyer*, Arks barnebokpris fikk han i 2021 for *Snitch* og Brageprisen fikk han i 2005 for *Svart Elfenben.* I 2012 mottok han Kulturdepartmentets litteraturpris for *Sangen om en brukket nese*. Han ble nominert til Astrid Lindgren Memorial Award 2023 og 2024. 

Flere av bøkene hans har blitt filmatisert. *[[De tøffeste gutta]]* har blitt til spillefilm, Hubert-bøkene har blitt til 26 tegnefilmer og *Bendik og monsteret* har blitt til en animert kortfilm som har vunnet internasjonale priser. Svingen har skrevet sangtekster for Jonas Fjeld. 

Han har vært styremedlem i Norsk PEN, og i 2024 ble han valgt til internasjonal sekretær i PEN International. Han sitter per 2025 også i styret for Norske Barne- og Ungdomsbokforfattere.

I 1980- og 1990-årene var han journalist i *[[Det Nye]]*, *[[Nye Takter]]*,  *[[Arbeiderbladet]]*, NRK og NTB, redaktør for musikkmagasinet *[[Beat (magasin)|Beat]]* og redaksjonssjef for *[[FilmMagasinet|Filmmagasinet]]*.

Svingen stod bak podcasten *Svingens barnebokverden* der han har intervjuet over 100 andre norske barne- og ungdomsbokforfattere og illustratører. I 2019 arrangerte han litteraturfestivalen *Gutta som aldri slutta* om gutter og lesing. 

## Bibliografi

### Bøker for voksne
* *Handlingens mann* Solum 1999
* *Stereo* Solum 2000
* *Ayatollah Highway - en reise i Iran* Gyldendal 2002 (dokumentarbok; skrevet sammen med Christopher Grøndahl)
* *Pøbelkomiteen* Damm 2005
* *Flaskekongen* Lettlest 2006
* *King size* Cappelen Damm 2008
* *Lenket* Cappelen Damm 2010 (skrevet sammen med Christopher Grøndahl)
* *Dårekisten* Cappelen Damm 2011 (skrevet sammen med Christopher Grøndahl)
* *Mannen som gikk gjennom lydmuren* Cappelen Damm 2015
* *Min sønn* Vigmostad & Bjørke 2020

### Ungdomsromaner
* *Karisma* Gyldendal 2002
* *Frosten kom tidlig* Gyldendal 2004
* *Sommeren vi kledde oss nakne* Gyldendal 2005 (skrevet sammen med Helene Uri)
* *Svart elfenben* Damm 2005
* *Dager jeg har glemt* Damm 2007 (ill.: Mikael Noguchi)
* *Med egne øyne* Cappelen Damm 2010 (ill.: Christopher Grav)
* *Din vakre jævel!* Gyldendal 2012 (skrevet sammen med Helene Uri)
* *Primitive pungdyr* Gyldendal 2014
* *Man dør litt hver dag* Gyldendal 2016
* *Midt i svevet* Gyldendal 2018
**Alt jeg skylder deg er juling* Gyldendal 2019
**Perfekt ondskap* Gyldendal 2020

### Barnebøker
* *Flekken* Gyldendal 1999
* *Det fantastiske fallet* Gyldendal 2000
* *Musetrøbbel* Gyldendal 2000
* *Tause skrik* Gyldendal 2001
* *Hubert i vikarkaos* Gyldendal 2001
* *Dødsmyra* Gyldendal 2001
* *Huberts verste klassetur* Gyldendal 2001
* *Hubert i frisørkrøll* Gyldendal 2002
* *Hubert blir ikke forelsket* Gyldendal 2002
* *Bendik og monsteret under sengen* Gyldendal 2003
* *Hubert i sydensurr* Gyldendal 2003
* *De tøffeste gutta* Gyldendal 2003
* *Hubert som nissetufs* Gyldendal 2003
* *Bendik og monsteret tar igjen* Gyldendal 2004
* *Kvelersmykket* Gyldendal 2004
* *Bendik og monsteret går under jorden* Gyldendal 2006
* *Huberts hemmelige kokebok* Gyldendal 2006
* *Gutten som gikk opp i røyk* Gyldendal 2006
* *Dødelig blitz* Damm 2007
* *Den aller ondeste* Damm 2007
* *Adrians atlas 1-3* Gyldendal 2008-09
* *Rattus norvegicus* Cappelen Damm 2008
* *Ujiji - en historie om å oppdage verden* Cappelen Damm 2009 (ill.: Bjørn Ousland)
* *Ropet i skogen* Cappelen Damm 2009
* *Den forfulgte* Cappelen Damm 2010
* *Litt av en plan!* Gyldendal 2011
* *Naskerne* Cappelen Damm 2011
* *Sangen om en brukket nese* Gyldendal 2012
* *Svingens mørke verden* Gyldendal 2012 - 2023 (ill.: Torstein Nordstrand/Simon Nyhus) - **i denne serien finnes det 25 bøker**
* *Sofagrisene blir berømte* Cappelen Damm 2012 (ill.: Henry Bronken)
* *Skalleknus* Cappelen Damm 2012
* *Fluesommer* Gyldendal 2013
* *Fingeren* Cappelen Damm 2013
* *Verdens farligste gjeng* Cappelen Damm 2013 (ill.: Ida Larmo)
* *Revolvergutten* Gyldendal 2014
* *Skrekkens hus* Cappelen Damm 2014
* *Med beina på nakken* Gyldendal 2015
* *Verdens farligste gjeng 2: Gravplyndrere* Cappelen Damm 2015 (ill. Ida Larmo)
* *Benny-Bobs biffbanan* Gyldendal 2015 (ill.: Flu Hartberg)
* *Revolvergutten 2* Gyldendal 2016
* *Svingens gale verden* Gyldendal 2016 - 2025 (ill.: Henry Bronken) - **i denne serien finnes det 18 bøker**
* *Et hundeliv* Gyldendal 2017
* *Verdens farligste gjeng 3: På dypt vann* Cappelen Damm 2017 (ill. Ida Larmo)
* *Benny-Bobs beste bråkebøller* Gyldendal 2017 (ill.: Flu Hartberg)
* *Utsikt til døden*, Cappelen Damm 2017
* *En himmel full av skyer* Gyldendal 2018
* *Flukten til verdens ende* Gyldendal 2019 (ill. Eivind Gulliksen)
* *Flukten til den øde huset* Gyldendal 2019 (ill. Eivind Gulliksen)
* *Alle mine venner er vampyrer* Gyldendal 2020
* *Flukten til sirkuset* Gyldendal 2020 (ill. Eivind Gulliksen)
* *Flukten til bakgatene* Gyldendal 2020 (ill. Eivind Gulliksen)
* *Snitch* Gyldendal 2021
* *Flukten til høyfjellet* Gyldendal 2021 (ill. Eivind Gulliksen)
* *Flukten til undervannsbyen* Gyldendal 2021 (ill. Eivind Gulliksen)
* *Unike Edgar* Gyldendal 2022
* *Flukten til fengselet* Gyldendal 2022 (ill. Eivind Gulliksen)
* *I natt er vi usynlige* Gyldendal 2022
* *Cash Money* Gyldendal 2023
* *Flukten til verdensrommet* Gyldendal 2023
* *Rappa* Cappelen Damm 2023
* *Bror* Gyldendal 2024
* *Flukten til Gaming* *City* Gyldendal 2024
* *I byens gap* Cappelen Damm 2024
* *Fryktens forening: Dødens maske* Gyldendal 2024
* *Flukten til agentskolen* Gyldendal 2025
* *Fryktens forening: Den gale hunden* Gyldendal 2025
* *Forbrytergeniet* Cappelen Damm 2025

### Bildebøker

* *Når kaniner blir redde* Cappelen Damm 2019 (ill. Kamila Slocinska)
**Leo er en hund* Gyldendal 2021 (ill. Jenny Jordahl)
**Leo er en elefant* Gyldendal 2021 (ill. Jenny Jordahl)
**Leo er en panda* Gyldendal 2021 (ill. Jenny Jordahl)
**Leo er en snømus* Gyldendal 2022 (ill. Jenny Jordahl)
**Leo er en laks* Gyldendal 2023 (ill. Tiril Valeur)
*Leo er en løve Gyldendal 2023 (ill. Tiril Valeur)
**Fantasiens museum* Gyldendal 2025 (ill. Ragnar Aalbu)

### Hørespill
* *Det siste refrenget,* NRK/Solum 2001
* *De tøffeste gutta,* NRK/Lydbokforlaget 2003
* *Krutt i støvla,* NRK/Lydbokforlaget 2006
**Rappa - sesong 1* Cappelen Damm/Storytel 2019
**Rappa - sesong 2, 3 og 4* Cappelen Damm/Storytel 2020

### Filmatiseringer
* *Hubert*-bøkene: 26 tegnefilmer, 2006–2009, vist på NRK
* *[[De tøffeste gutta]]*: spillefilm, 2013
* *Bendik og monsteret*-bøkene: tegnefilm, 2014

## Diskografi (tekster)
* Jonas Fjeld: *[[Tidevann (album)|Tidevann]]* (2001)
* Jonas Fjeld: *[[Hjemmeseier]]* (2011)
* Jonas Fjeld: *Vi veit aldri* (2022)

## Priser (utvalg)
* Brageprisen for ungdomsromanen *[[Svart elfenben]]* i 2005
* Skolebibliotekarforeningens litteraturpris 2007 for sitt samlede forfatterskap av barne- og ungdomsbøker.
* Kulturdepartementets litteraturpris for barne- og ungdomslitteratur 2012, for *Sangen om en brukket nese*
* Prix Libbylit Romans Ados 2015, Belgia/Frankrike, for *Sangen om en brukket nese* / *La Chanson du nez cassé*
* Batchelder Honor Book Award 2017, USA, for *Sangen om en brukket nese* / *The Ballad of a Broken Nose*
* Østfoldungdommens kritikerpris 2017 for *Man dør litt hver dag*
*NBU-prisen 2018 for podcasten Svingens barnebokverden
*Bokslukerprisen 2019/20 for *En himmel full av skyer*
*ARKs barnebokpris i 2021 for *Snitch*

## Referanser


## Kilder
*Presentasjon av Arne Svingen i Forfatterkatalogen på Forfattersentrums nettsider

## Eksterne lenker
* 
* Forfatterpresentasjon  hos Gyldendal
* Svingens mørke verden 
*Svingens gale verden